《玉女度千秋 情思》
清代·丁澎

的的红珠，滴向鞋尖么凤。双缠倩冷，长被香尘拥。

肌消罗带缓，愁压檀痕重。东风怯，几回惊起巫山梦。

我亦怜卿，追忆妩眉常捧。暗雨昏灯，底事恹恹重。

鸳衾香尚腻，玉臂寒谁共。欢须早，他年莫吊相思冢。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。